Tomáš Ulej

Preto s lebom

Elektronická kniha

Ale. Napísal © Tomáš Ulej (www.tomasulej.sk), MMXII Obálka: © Roman Klčo (www.romanklco.com), MMXII Vydal © Landerer.sk, MMXII, Vydavateľ pre iBooks:  © Druska Books (www.druskabooks.com)

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

All rights reserved. This publication may not be reproduced, stored in a retrieval system, or transmitted, in any form or by any means, electronic, mechanical, photocopying, recording or otherwise without the prior permission of the copyright owner.

O knihe, ktorú držíte v rukách

Keď som v júli 2012 vydal svoju prvú zbierku aforizmov a epigramov (Ale, KK Bagala, 2012), bol som nešťastný, že sa do nej nezmestili všetky. Iba necelá polovica toho, čo som už predtým sám podstatne scenzúroval a preriedil.

Vydavateľ mi povedal: odlož si, uverejníš neskôr. Ale ako pribúdali novšie a novšie kúsky, vedel som, že keď príde na rad ďalšia zbierka, už sa k týmto tu nebudem chcieť vracať. Budem chcieť do knihy zaradiť hlavne nové veci.

Tak vznikol nápad vydať ešte druhú knihu - elektronickú, z toho, čo som sa posledných desať rokov napísal a nevošlo sa do veľkej zbierky.

Držíte ju v rukách. Obsahuje rôzne kúsky. Prvý a druhý aforizmus, ktorý som napísal v živote, zápisky z okrajov zošita slovenčiny na strednej škole, terapie z nešťastných lások.

Sú podstatne iné ako to, čo píšem dnes. Mnohé sa mi dodnes páčia, na niektorých už je cítiť patinu doby keď vznikali. Ak sa Vám páči, potešíte ma pekným mailom, príspevkom na mojej Facebook stránke, alebo tým, že si kúpite moju tlačenú knihu.

Chcem poďakovať Romanovi Klčovi (www.romanklco.com), že k nej urobil obálku a tiež Petrovi Druskovi (http://druskabooks.com/) za pomoc pri vydávaní knihy pre iBooks.

A samozrejme, Vám všetkým, že ste si kúpili. Ale teraz ju už čítajte.

S pozdravom,

Tomáš Ulej

(Bratislava, 2.12.2012)

Národné jedlo

Preto

s lebom.

Láska

Láska, tá je relatívna:

chcel som ťa

a tak aj ty mňa.

Perspektíva

Chleba už nieto,

chlapče chtivý,

najedz sa aspoň

perspektívy.

Talianska láska

Chcel si už mať od nej pokoj

a ona furt čosi rieši?

Len keby ťa nenasrala,

tak ťa ani nepoteší.

Domov

Domov je miesto,

kam sa najviac túžiš vracať

a odkiaľ najviac túžiš

utekať.

Table of Contents

Obálka

O knihe, ktorú držíte v rukách

Národné jedlo

Láska

Perspektíva

Talianska láska

Domov